b'\n_START_ARTICLE_\nMeta Petri\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo maturi leta 1932 je \xc5\xa1tudirala biologijo na Filozofski fakulteti v Ljubljani in 1937 diplomirala. Nato je opravila enoletno prakso na prirodoslovnem oddelku Narodnega muzeja Slovenije. Pou\xc4\x8devala je biologijo najprej na ljubljanski \xc5\xbeenski gimnaziji, zatem na me\xc5\xa1\xc4\x8danski \xc5\xa1oli v Slovenskih Konjicah in Kr\xc5\xa1kem, ponovno na gimnaziji v Ljubljani in nazadnje v \xc4\x8crnomlju. Leta 1947 je opravila strokonvi izpit in bila naslednje leto name\xc5\xa1\xc4\x8dena kot asistentka za botaniko na Agronomski fakulteti v Ljubljani. Leta 1958 je doktorirala z disertacija|disertacija Anatomija razvoja vegetativnih in reproduktivnih organov pri Physalis peruviana L. ter postala 1959 docentka, 1972 izredna in 1980 redna profesorica na Biotehni\xc5\xa1ki fakulteti v Ljubljani. Naslednje leto se je upokojila. Napisala je ve\xc4\x8d strokovnih \xc4\x8dlankov, razprav in u\xc4\x8dbenikov. V reviji Na\xc5\xa1 vrt je v letih 1970-1973 iz\xc5\xa1el cikel njenih kraj\xc5\xa1ih prispevkov pod naslovom Od semena do semena. Njena bibliografija obsega 13. zapisov.'